हर भासा बोली होले । जब भासा बोली ना रह जाए, मतलब लोक- बेवहार में ना रह के पोथी आ पढ़ाकुअन का गलथोथी तक सिमट जाले त ओकरे के 'कूप जल' भा मुअतार भासा कहल जाला। बोली गढ़ल कवनो पाणिनि आ पतंजलि का बूता के बात ना होला। बोली लोक- जीवनधारा में सालिग्राम मतिन सिरजाले आ जब उहे लोक बुद्धि, बिद्या, संस्कार-बिचार, ग्यान-बिग्यान-अन्तर्ग्यान से सोबरन होके ओह कुल्ह चीज के अपना बोली में बोले-लिखे लागेला त ओकरा बोली के दुनिया भासा कहेला।
जहाँ ले ब्याकरन के सवाल बा त ब्याकरन भासा के प्रकृति आ प्रवृति के अनुरूप लिखाला अपना से अधिका गैर भासा-भासी खातिर। अपना लोक (जन) के त मातृभसे होले। बाकिर ब्याकरन के नियम एतना जन कसा जाए कि फेर ऊ बोली ना रह जाए, ना त उहे नियम ओकरा मउअग के कारन हो जाई। जइसे जवन भासा आ ओकर ग्यान जुगन तक जन-जन के बोली में सहजे कहात-सुनात आ इयाद रखात आइल, उहे ब्याकरन का तंग नियमन भँवरी में अझुरा के लोक से कट-हट के परलोक के दुरूह भासा-ग्यान बन गइल। लिपि त बहुत बाद के अरजल चीज ह। बाकिर लिपियो भसे जइसन अपना लोक के प्रकृति आ प्रवृति उजागर कर देले।
भासा बिग्यान के अनुसार बोली आ भासा एक चीज ह। भासा भा बोली अपना इच्छा के अनुरूप ध्वनि प्रतीकन के ऊ बेवस्था ह, जवना के माध्यम से लोक भा जन-समुदाय भा खास समाज के आदमी आपुस में भाव-बिचार के लेन-देन करेलें। सपीर 'लैंग्विज' में लिखले बाड़न- 'टू द लिग्विंस्ट देयर इज नो रीअल डिफ्फेरेंस बिटवीन डाएलेक्ट एंड ए लैंग्वेज।' पेई भासा बिग्यान कोस में लिखले बाड़न - 'देयर इज नो इंसट्रिंसिक डिफ्फरेंस बिटवीन लैंग्वेज एंड डायलेक्ट।'
अइसे जहाँ बोली लोक सरोकार के चलते भासा के तुलना में अधिका सहज, सरस, स्वाभाविक आ जीअतार होले, उहँवे मानकता, स्वायतता आ आधुनिक भाव-विचार आ जुगबोधी अभिव्यक्ति के चलते बोली से भासा के मान-बराई बढ़ जाला। बोली के बेवहार असीम अनौपचारिक होला त बोली से भासा बनला पर ओकर बेवहार ससीम औपचारिक। मानकीकरण के अभाव में बोली के भासा के तुलना में स्थानीय रूप-भेद अधिक होला। ओकर कई गो अंतःक्षेत्रीय उपबोली होले त उहें बोली भासा के रूप लेते अंतर्क्षेत्रीय हो जाले। बोली बोलचाल आ मौखिक (श्रुति-स्मृति) लोक साहित्य प्रधान होले आ उहें बोली जब अपना जनता के शैक्षिक, शासनिक-प्रशासनिक, साहित्यिक-सांस्कृतिक, बैचारिक-बैग्यानिक आ आर्थिक उन्नति के पाके ओकरा अभिव्यक्ति के माध्यम बनले त भासा कहाले। दुनिया में सम्मान पावेले। बोली सुसंस्कृत आ परिनिष्ठित होके भासा बन जाले, बाकिर भासा से बोली पैदा ना होले। फेर जब पढ़ुआ-लिखुआ लोग ओह भासा के ब्याकरन के कठोर-कड़ा नियम में बान्ह के लोक से दूर के चीज बना देलन त फेर लोक में सहज-स्वाभाविक मुखसुखी गोमुखी प्रकृति आ प्रवृति के हिसाब से अपना बेवहार के बोली आकार लेवे लागेले।
कवनो बोली कमजोर, कंगाल भा बरियार ना होखे। बल्कि कमजोर, कंगाल आ बरियार होलें ओकर बेवहार करेवाला जन, जन समुदाय, समाज आ जाति-प्रजाति। बोली-भासा त उनका विकास आ ओकरा विकास के प्रति उनका लगन-मेहनत के बदौलत दुनिया पर छा जाले भा जमीन पर आ जाले।
सम्प्रति:
लोकप्रिय पोस्ट
ए मुखियाजी! रउरा त सभकर थाह लगा गईनी। चलनी के चालल सूपवा के फटकारल अपना के बता गईनी ए मुखियाजी! रउरा त सभकर थाह लगा गईनी। ए मुखियाजी! रउआ त जेकरा-जेकरा दुअरा गईनी भात-भवदी के त छोडीं बातो-बतकही छोड़ा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त हाथ जोरि के दाँत निपोर के सबका के बुड़बक बना गईनी बाबू-बरुआ के महाभारत कराके झड़ुअन वोट बहार गईनी ए मुखियाजी! रउरा त सभकर थाह लगा गईनी। ए मुखियाजी! रउरा त चापलुसन के वंस बढ़ा गईनी दुआरा के कुकुरन के भी बब्बर शेर बना गईनी ए मुखियाजी! रउरा त सभकर थाह लगा गईनी। ए मुखियाजी! रउरा त जेकरा से ना बात-बतकही ओकरो से घीघीआ गईनी ढोंढ़ा-मंगरू छेदी-झगरू से छनही मे लाट लगा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त गली-नाली के का कहीं मुड़ेरवो भसा गईनी आवास के आसारा में त घरओ में जोन्हीं देखा गईनी ए मुखियाजी! रउरा त सभकर थाह लगा गईनी। सम्प्रति : उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)
मोरी मईया जी
कर जोरि बिनती करीला सुरसती मोरी मईया जी हे वीणापाणि! होखीं ना सहईया मोरी मईया जी। अज्ञान के अन्हरवा अंबिका लिखत बा बरबदिया सुर- ताल मतिया के माई हो होखत बा दुरगतिया डूबत बिया नदिया बीचवा नईया मोरी मईया जी। हम मुरुख अज्ञानी बानी ज्ञान के ज्योति जला दीं हमरी जेठ जिनिगिया मईया सुंदर फूल खिला दीं हे माहमाया! परत बानी पईंयां मोरी मईया जी। आरे आंखि अछइत ए अम्बे! भईल बानी आन्हर भरल बा जिनिगिया में मईया खाली डील- डाबर दीं ना कुल्हि मरजवन के दवईया मोरी मईया जी।
जा ए भकचोन्हर: डॉ. जयकान्त सिंह 'जय'
जा ए भकचोन्हर, तोहरा बात बुझात नइखे ? ई 'भकचोन्हर' सब्द बिहार का राजनीति में हल्फा उठा देले बा। सब्दन के सटीक प्रयोग के लेके हम त बड़का भइया माननीय लालू प्रसाद यादव जी के गुनगान करे से ना थकीं। ई एके सब्दवा यू. पी. - बिहार का जनता के जना-जगा दिहलस कि लालू जी निरोग बाड़ें आ बहरी आ गइल बाड़ें। कांग्रेसी लोग उनका पर बमकल बा त कुछ भकुरन के भक भुला गइल बा। भाकुर के बहुबचन भकुरन। भाकुर मतलब उल्लू होला। अँजोर में एकर भक मतलब बुद्धि हेरा जाला आ उहो दिसा हीन उड़ान भरे लागेला। इहे हाल भादूर/बादूर मतलब चमगादड़ो के होला। अब आईं ए भकचोन्हर सब्द पर। ई भक आ चोन्हर दू सब्द का मेल से गजब खेल करेला। भक के मतलब होला बुद्धि। वाक्य प्रयोग से समुझीं - 'झट से हमार भक खुल गइल' माने हमार तुरते बुद्धि खुल गइल। आ चोन्हर मतलब चक्षु चाहे चोख (आँखि खातिर बंगला के सब्द) के अन्हराइल भा चोन्हिआइल। एह तरह से एकर अर्थ-अभिप्राय होला - ऐन वक्त पर अकिल गुम हो गइल। बुरबकाही के सिकार भइल। बुद्धि के चिहउनी लागल। देस, काल, परिवेस आ परिस्थिति के हिसाब से सही फैसला ना ले पावे वाला आदमी खातिर भकचोन्हर सब्द के बेव
bho_Deva bho_Deva bho_Deva bho_Deva bho_Deva san_Deva mai_Deva bho_Deva awa_Deva bho_Deva mai_Deva bho_Deva